sagorsarker/bangla-wikipedia huggingface dataset:
ড্যানিয়েল বোভেট

ড্যানিয়েল বোভেট রমেমআরএস (২৩ মার্চ ১৯০৭ - ৮ এপ্রিল ১৯৯২) হলেন একজন সুইস-বংশদ্ভূত ইতালীয় ঔষধবিজ্ঞানী, যিনি নির্দিষ্ট নিউরোট্রান্সমিটারের ক্রিয়াগুলিকে বন্ধ করে এমন ওষুধ আবিষ্কারের জন্য ১৯৫৭ সালে চিকিৎসাবিজ্ঞানে নোবেল পুরস্কার জিতেছিলেন।
বোভেটের জন্ম ১৯০৭ সালের ২৩ মার্চ তারিখে সুইজারল্যান্ডের ফ্লিউরিয়ারে।
তিনি ১৯৩৭ সালে অ্যান্টিহিস্টামাইন আবিষ্কারের জন্য সবচেয়ে বেশি পরিচিত, যা নিউরোট্রান্সমিটার হিস্টামিন ব্লক করে এবং অ্যালার্জির ওষুধে ব্যবহৃত হয়। তার অন্যান্য গবেষণার মধ্যে কেমোথেরাপি, সালফা ওষুধ, সহানুভূতিশীল স্নায়ুতন্ত্র, কিউরের ফার্মাকোলজি এবং অন্যান্য নিউরোফার্মাকোলজিকাল আগ্রহের কাজ অন্তর্ভুক্ত ছিল।
১৯৬৫ সালে বোভেট একটি সমীক্ষা দলের নেতৃত্ব দেন যারা এই সিদ্ধান্তে পৌঁছে যে তামাক সিগারেট ধূমপান ব্যবহারকারীদের বুদ্ধিমত্তা বৃদ্ধি করে। তিনি দ্য নিউ ইয়র্ক টাইমসকে বলেছিলেন যে উদ্দেশ্যটি "প্রতিভা তৈরি করা নয়, তবে কেবলমাত্র কম-সম্পন্ন ব্যক্তিকে একটি সন্তোষজনক মানসিক ও বুদ্ধিবৃত্তিক বিকাশে পৌঁছানোর অবস্থানে রাখা"।
আমজাদ খান (আমিরাতের ক্রিকেটার)

আমজাদ খান (জন্ম ২৫ ফেব্রুয়ারি ১৯৮৯) একজন ক্রিকেটার যিনি সংযুক্ত আরব আমিরাত জাতীয় ক্রিকেট দলের পক্ষে হয়ে খেলেছেন। ২২ নভেম্বর, ২০১৫ সালে ওমানের বিপক্ষে সংযুক্ত আরব আমিরাতের পক্ষে হয়ে টি-টোয়েন্টি আন্তর্জাতিক (টি২০আই) ক্রিকেটে অভিষেক ঘটে। নভেম্বর, ২০২১ সালে ২০২১ লঙ্কা প্রিমিয়ার লিগের খেলোয়াড়দের খসডার পরে ক্যান্ডি ওয়ারিয়র্সের পক্ষে হয়ে খেলার জন্য নির্বাচিত করা হয়েছিল।
গণতান্ত্রিক ছাত্রশক্তি

গণতান্ত্রিক ছাত্রশক্তি বাংলাদেশের একটি ছাত্র সংগঠন। আখতার হোসেনসহ কিছু শিক্ষার্থীরা ৪ অক্টোবর ২০২৩ সালে এই ছাত্রসংগঠনের ঘোষণা দেন। সংগঠনের লক্ষ্য ও উদ্দেশ্য হলো শিক্ষা ব্যবস্থার পুনর্গঠন, রাজনৈতিক ব্যক্তি, পরিসর ও সংস্কৃতি নির্মাণ, শিক্ষার্থী কল্যাণ, ছাত্র-নাগরিক রাজনীতি নির্মাণ ও রাষ্ট্র-রাজনৈতিক ব্যবস্থার পুনর্গঠন। ১৪ সেপ্টেম্বর ২০২৪ তারিখে সংগঠনটি তাদের কার্যক্রম স্থগিত এবং কমিটি বিলুপ্ত ঘোষণা করে।
শিক্ষা, শক্তি ও মুক্তি- এই মূলনীতি নিয়ে ঢাকা বিশ্ববিদ্যালয় কেন্দ্রীয় ছাত্রসংসদের সাবেক সমাজসেবা সম্পাদক আখতার হোসেনের নেতৃত্বে ৪ অক্টোবর, ২০২৩ সালে সংগঠনটি আত্নপ্রকাশ করেন। সাবেক ভিপি নুরুল হক নুরের বাংলাদেশ ছাত্র অধিকার পরিষদ দল থেকে পৃথক হয়ে সংগঠনটির জন্ম হয়। প্রতিষ্ঠার সময় মোট ৩১ সদস্যের কেন্দ্রীয় কমিটির ঘোষণা করা হয়। সংগঠনটি ২৯ সেপ্টেম্বরে ১৫ ছাত্র সংগঠনের সাথে ‘ফ্যাসিবাদ বিরোধী ছাত্র ঐক্য’ নামে নতুন জোট গঠন করে। এছাড়া, ০৮ সেপ্টেম্বর ২০২৪ তারিখে কেন্দ্রীয় শহীদ মিনারে জাতীয় নাগরিক কমিটি নামে তারা নতুন নাগরিক প্ল্যাটফর্মের ঘোষণা করেছেন। ১৪ সেপ্টেম্বর ২০২৪ তারিখে সংগঠনটি নিজেকে বিলুপ্ত ঘোষণা করে।
২০২৪ সালে বৈষম্যবিরোধী ছাত্র আন্দোলনের নেতৃত্বে সফলভাবে কোটা সংস্কার আন্দোলন ও অসহযোগ আন্দোলনের সম্পন্ন হয়। এ দুইটি আন্দোলনের কেন্দ্রীয় নেতৃত্বে গণতান্ত্রিক ছাত্রশক্তির নেতাদের উপস্থিতি পাওয়া যায়। সংগঠনটির নেতা-কর্মীদের প্রচেষ্টার ফলে অসহযোগ আন্দোলনের ফলে ৫ আগস্ট প্রধানমন্ত্রী শেখ হাসিনা পদত্যাগ করতে বাধ্য হন। ছাত্রশক্তির দুই নেতা আসিফ মাহমুদ ও নাহিদ ইসলাম বাংলাদেশের অন্তর্বর্তীকালীন সরকারে উপদেষ্টা হিসেবে দায়িত্ব পালন করেছেন। সংগঠনটির স্লোগান শিক্ষা, শক্তি ও মুক্তি।
বাওয়াছড়া সেচ প্রকল্প

বাওয়াছড়া সেচ প্রকল্প হলো চট্টগ্রাম জেলার মীরসরাই উপজেলার ওয়াহেদপুর ইউনিয়নে অবস্থিত একটি সেচ প্রকল্প। এটি পরিচালনা ও রক্ষনাবেক্ষনের দায়িত্বে রয়েছে বাওয়াছড়া পানি ব্যবস্থাপনা সমবায় সমিতি।
২০০৫ সালে ওয়াহেদপুর ইউনিয়নের ৫টি ওয়ার্ডের প্রায় দুই হাজার কৃষক একত্র হয়ে "বাওয়াছড়া পানি ব্যবস্থাপনা সমবায় সমিতি" গঠন করে। সমিতির মূল লক্ষ্য ছিল কৃষকদেরকে প্রশিক্ষণ দেয়া, অর্থ সঞ্চয় করা এবং সঞ্চিত অর্থ হতে কৃষকদের ঋণ বিতরণ করা। পরবর্তীতে তারা পাহাড়ের পাদদেশে বাঁধ নির্মাণ ও সুইচ গেট স্থাপনের জন্য স্থানীয় সরকার প্রকৌশল অধিদপ্তরে যোগাযোগ করে। ২০০৫ সালে এলজিইডি ৬০ শতক জমি অধিগ্রহণ করে প্রায় ৪ কোটি টাকা ব্যয় করে প্রকল্পটি স্থাপন করে।
বাওয়াছড়া সেচ প্রকল্প চট্টগ্রাম জেলার মীরসরাই উপজেলার ছোট কমলদহ বাজার হতে ১.৫ কিলোমিটার পূর্বে পাহাড়ের পাদদেশে অবস্থিত। চট্টগ্রাম শহর হতে ছোট কমলদহের দূরত্ব প্রায় ৪৮ কিলোমিটার।
হ্রদের দুপাশে উঁচু পাহাড় থাকায় উপর থেকে শব্দ করে শীতল পানি হ্রদে গড়িয়ে পড়ে। পর্যটকেরা ঝর্নার ধারায় গা ভিজিয়ে তাদের অবসাদ দূর করে থাকেন। অনেকে রাতের বেলায় চাঁদের আলোয় ঝর্নার সৌন্দর্য উপভোগ করার জন্য পাহাড়ের পাদদেশে তাঁবু টাঙিয়ে অবস্থান করেন।
পূর্বে ছড়ার পানিতে বর্ষাকালে বসতি, রাস্তাঘাট ও ফসলি জমি ডুবে থাকত। পাহাড়ী ঢল মানুষের বাড়িঘর ও আসবাবপত্র তলিয়ে নিয়ে যেত। তাই এ ছড়াকে স্থানীয় লোকজন অভিশাপ মনে করত।
কিন্তু প্রকল্পটি বাস্তবায়নের পর দুই হাজার একর অনাবাদি জমি চাষের আওতায় এসেছে। কৃষকেরা হ্রদের পানি দিয়ে চিচিঙ্গা, ঝিংগা, লাউ, বরবটি, ধুন্দল, চিনে বাদামসহ বিভিন্ন সবজির চাষ করছে। আউশ, বোরো ও আমন ধানের বীজতলা প্রস্তুতে হ্রদের পানি সহায়ক ভূমিকা রাখছে। এছাড়া, বাঁধ স্থাপনের ফলে স্থানীয় জনগণ পাহাড়ী ঢল থেকে রক্ষা পেয়েছেন।
জিমরান

জিমরান ( Hebrew זִמְרָן; , ), জামব্রান নামেও পরিচিত, হিব্রু বাইবেল অনুসারে, ইস্রায়েলীয়দের কুলপিতা আব্রাহাম ও কেতুরার প্রথম পুত্র ছিলেন। কেতুরাকে আব্রাহাম সারার মৃত্যুর পর বিয়ে করেছিলেন। আদিপুস্তকের বর্ণনানুসারে জিমরানের আরও পাঁচ ভাই ছিলঃ য়োকশান, মেদান, মিদিয়ান, ইশবাক এবং শুয়াহ।
রোমান ইহুদি ঐতিহাসিক জোসেফাস ফ্লাভিয়াসের বর্ণনানুসারে "আব্রাহাম তাদের বিভিন্ন উপনিবেশে বসতি স্থাপনের পরিকল্পনা করেছিলেন; এবং তারা ট্রগ্লোডাইটিস এবং লোহিত সাগর পর্যন্ত আরব ফেলিক্সে পৌঁছেছিল ও তার দখল নিয়েছিল।" একারণে, জিমরানকে কেউ কেউ অস্থায়ীভাবে মক্কা ও মদিনার মধ্যবর্তী আরব শহর জাবরানের সাথে সম্পর্কিত হিসেবে চিহ্নিত করেছেন (অর্থাৎ জেদ্দা)।
যাশের পুস্তক অনুসারে, জিমরানের সন্তানরা ছিল অবিহেন, মলিচ এবং নারিম।
জান রেটসো এবং উইলিয়াম হ্যাজলিটের মতো শিক্ষাবিদরা পরামর্শ দিয়েছেন যে জিমরানের বংশধররা "ব্যানিজোমেনেস" নামে পরিচিত, যাদের কথা গ্রীক ঐতিহাসিক ডিওডোরাস সিকুলাসের বর্ণনায় উল্লেখ করা হয়েছে।
য়োকশান

য়োকশান (, "য়কসান" ) বাইবেল অনুসারে, আব্রাহাম ও তার স্ত্রী বা উপপত্নী কেতুরার সন্তান। আব্রাহাম কেতুরাকে সারার মৃত্যুর পর বিয়ে করেছিলেন। য়োকশানের পাঁচ ভাই ছিল: জিমরান, মেদান, মিদিয়ান, ইশবাক এবং শুয়াহ; পাশাপাশি দুই সৎ ভাই: ইসমাইল (ইসমাইল) এবং ইসহাক (ইসহাক)। তিনি ছিলেন কেতুরার দ্বিতীয় পুত্র এবং আব্রাহামের চতুর্থ পুত্র।
রোমান ইহুদি ঐতিহাসিক জোসেফাস ফ্লাভিয়াসের বর্ণনানুসারে "আব্রাহাম তাদের বিভিন্ন উপনিবেশে বসতি স্থাপনের পরিকল্পনা করেছিলেন; এবং তারা ট্রগ্লোডাইটিস এবং লোহিত সাগর পর্যন্ত আরব ফেলিক্সে পৌঁছেছিল ও তার দখল নিয়েছিল।"
য়োকশান শিবা ও ডেডানের পিতা হলেন। ডেডানের তিন পুত্র ছিল, যার নাম ছিল অশুরীম, লেটুশিম এবং লেউম্মিম।
তাবারি তার "নবী ও রাজাদের ইতিহাস" গ্রন্থে বলেছেন যে উত্তর আরবের পূর্বপুরুষ আদনানের স্ত্রী মাহদাদ বিনতে লাহাম ছিলেন য়োকশানের বংশধর।
মেদান (আব্রাহামের পুত্র)

বাইবেল অনুসারে, মেদান ( Məḏān: "বিবাদ; দ্বন্দ্ব"; এছাড়াও আরবিতে মাদান নামেও উল্লিখিত) ইস্রায়েলীয়দের কুলপিতা আব্রাহাম ও তার তৃতীয় স্ত্রী কেতুরার তৃতীয় পুত্র। আব্রাহাম কেতুরাকে সারার মৃত্যুর পর বিয়ে করেছিলেন। মেদানের পাঁচ ভাই ছিল, জিমরান, য়োকশান, মিদিয়ান, ইশবাক ও শুয়াহ।
রোমান ইহুদি ঐতিহাসিক জোসেফাস ফ্লাভিয়াসের বর্ণনানুসারে "আব্রাহাম তাদের বিভিন্ন উপনিবেশে বসতি স্থাপনের পরিকল্পনা করেছিলেন; এবং তারা ট্রগ্লোডাইটিস এবং লোহিত সাগর পর্যন্ত আরব ফেলিক্সে পৌঁছেছিল ও তার দখল নিয়েছিল।" তার সম্পর্কে আর কিছু জানা যায় না।
ইরান ও ইরাকের মাদান জনগণের সাথে কোন তার কোন সম্পর্ক নেই।
ইলেকট্রনিক বর্তনীর উপাদান বিন্যাস

ইলেকট্রনিক বর্তনীর উপাদান স্থানবিন্যাস বলতে কোনও ইলেকট্রনিক বর্তনীর উপাদানগুলির আন্তঃসংযোগগুলির জালব্যবস্থাটি যে স্থানিক বিন্যাস গঠন করে, তাকে বোঝায়। উপাদানগুলির বিভিন্ন নির্দিষ্ট মান বা শ্রেণী (রেটিং) একই স্থানবিন্যাস হিসাবে বিবেচিত হয়। বর্তনীর উপাদানের স্থানবিন্যাস বাস্তব জগতে একটি বর্তনীর উপাদানগুলির ভৌত অবস্থানের বিন্যাসের সাথে বা বর্তনীর রেখাচিত্রে তাদের দৃশ্যমান অবস্থানের সাথে সম্পর্কিত নয়। টপোগণিতের গাণিতিক ধারণার অনুরূপে এটি শুধুমাত্র উপাদানগুলির মধ্যে যে সংযোগগুলি রয়েছে, কেবল সেগুলির সাথে সংশ্লিষ্ট। অনেক বাস্তবিক মূর্ত ভৌত বিন্যাস এবং বর্তনী লেখচিত্র থাকতে পারে, যেগুলির উপাদানগুলির স্থানবিন্যাস শেষ বিচারে একই হয়ে থাকে।
আরও কঠোর দৃষ্টিকোণ থেকে বললে কোনও বর্তনীর উপাদানের স্থানবিন্যাস উপাদানের ধরনের উপর নির্ভর করে না। অর্থাৎ বর্তনীর কোনও উপাদানকে সম্পূর্ণ ভিন্ন ধরনের আরেকটি উপাদান দিয়ে একটি উপাদান প্রতিস্থাপন করা হলেও বর্তনীটির উপাদানের স্থানবিন্যাস একই থাকবে। তবে কিছু কিছু পরিস্থিতিতে এগুলিকে শিথিল একটি দৃষ্টিকোণ থেকে ভিন্ন স্থানবিন্যাস হিসাবে বর্ণনা করা যেতে পারে। উদাহরণস্বরূপ, নিম্ন-কম্পাংক সংকেত পরিস্রাবক (লো-পাস ফিল্টার) নামক যন্ত্রের ইলেকট্রনীয় বর্তনীর আবেশক এবং ধারকগুলির স্থান পরিবর্তন করলে সেটি উচ্চ-কম্পাংক সংকেত পরিস্রাবকে (হাই-পাস ফিল্টার) পরিণত হয়। এগুলির বর্তনীর উপাদান স্থানবিন্যাস (বা জালকব্যবস্থা স্থানবিন্যাস) অভিন্ন হলেও এগুলোকে উচ্চ-কম্পাংক পারাপার এবং নিম্ন-কম্পাংক পারাপার নামক দুইটি ভিন্ন উপাদান স্থানবিন্যাস হিসাবে বর্ণনা করা যেতে পারে। এই শ্রেণির বস্তুর জন্য অধিকতর সঠিক পরিভাষা (অর্থাৎ, একটি জালকব্যবস্থা যেখানে উপাদানের ধরন নির্দিষ্ট করা হয় কিন্তু পরম মান নয়) হলো আদিপ্রতিমা জালকব্যবস্থা (প্রোটোটাইপ নেটওয়ার্ক)।
ইলেকট্রনিক জালকব্যবস্থা স্থানবিন্যাস গাণিতিক টপোগণিত (স্থানবিন্যাস গণিত) নামক শাস্ত্রের সাথে সম্পর্কিত। বিশেষ করে, যে জালকব্যবস্থাগুলি শুধুমাত্র দ্বি-প্রান্তিক কলকৌশল বা ইলেকট্রনীয় উপাদান ধারণ করে, সেক্ষেত্রে বর্তনীর উপাদানের স্থানবিন্যাসকে গ্রাফ তত্ত্বের একটি প্রয়োগ হিসাবে দেখা যেতে পারে। স্থানবিন্যাসগত দৃষ্টিকোণ থেকে এই ধরনের বর্তনীর জালকব্যবস্থা বিশ্লেষণে জালকব্যবস্থার গ্রন্থিগুলি গ্রাফ তত্ত্বের শীর্ষবিন্দু এবং জালকব্যবস্থার শাখাগুলি গ্রাফ তত্ত্বের প্রান্ত নির্দেশ করে।
আদর্শ গ্রাফ তত্ত্বের সম্প্রসারণ ঘটিয়ে সক্রিয় উপাদানসমূহ এবং বহু-প্রান্তিক কলকৌশল, যেমন সমন্বিত বর্তনীর মতো ব্যাপারগুলি ব্যাখ্যা করা যায়। গ্রাফগুলিকে অসীম জালকব্যবস্থাগুলির বিশ্লেষণেও ব্যবহার করা যেতে পারে।
বিবেক রাম চৌধুরী

এয়ার চিফ মার্শাল বিবেক রাম চৌধুরী, ভারতীয় বিমান বাহিনীর একজন এয়ার অফিসার । বর্তমানে তিনি বিমান বাহিনী প্রধান (সিএএস) হিসেবে দায়িত্ব পালন করছেন। তিনি ২৪তম সিএএস হিসাবে ২০২১ সালের ৩০ সেপ্টেম্বর এয়ার চিফ মার্শাল রাকেশ কুমার সিং ভাদৌরিয়ার স্থলাভিষিক্ত হন এর আগে তিনি ৪৫ তম ভাইস চিফ অব দ্য এয়ার স্টাফ এবং এয়ার অফিসার কমান্ডিং-ইন-চিফ ওয়েস্টার্ন এয়ার কমান্ড হিসেবে দায়িত্ব পালন করেন। 
বিবেক রাম চৌধুরী জন্মগ্রহণ করেন রামভাউ গণপত চৌধুরীর ঘরে। তার মা ছিলেন স্কুলের প্রধান শিক্ষিকা। তাঁর পিতামহ ছিলেন হাদগাঁও তালুকের একটি গ্রামের কলি জেলা পরিষদ স্কুলের শিক্ষক। তিনি নান্দেদের প্রাথমিক বিদ্যালয়ে পড়াশোনা করেছেন। তার বাবা সেখানে একটি কোম্পানি শুরু করায় পরিবারটি হায়দ্রাবাদে চলে আসে। এইভাবে তিনি হায়দ্রাবাদের রামচন্দ্রপুরম, BHEL উচ্চ মাধ্যমিক বিদ্যালয় থেকে তার স্কুলিং করেন। পরবর্তীকালে তিনি পুনে চলে যান এবং একটি মিলিটারি স্কুলে ভর্তি হন। তিনি ন্যাশনাল ডিফেন্স একাডেমি (৬১তম কোর্স), এয়ার ফোর্স একাডেমি এবং ডিফেন্স সার্ভিসেস স্টাফ কলেজ, ওয়েলিংটন (ডিএসএসসি) এর প্রাক্তন ছাত্র।
চৌধুরী ২৯ ডিসেম্বর ১৯৮২ সালে ভারতীয় বিমান বাহিনীতে ফাইটার পাইলট হিসাবে কমিশন লাভ করেন। তিনি একজন ক্যাটাগরি 'A' যোগ্য ফ্লাইং প্রশিক্ষক এবং ইন্সট্রুমেন্ট রেটিং প্রশিক্ষক এবং পরীক্ষক। MiG-21, MiG-23MF, MiG-29 এবং Su-30MKI সহ বিভিন্ন যুদ্ধবিমানে তার ৩৮০০ ঘণ্টারও বেশি সময় উড়ার অভিজ্ঞতা রয়েছে। তিনি সূর্য কিরণ অ্যারোবেটিক ডিসপ্লে দলের একজন অগ্রগামী সদস্যও ছিলেন। একজন ফাইটার পাইলট হিসেবে, তিনি অপারেশন মেঘদূত এবং অপারেশন সফেদ সাগরের সময় অপারেশনাল মিশন উড়িয়েছিলেন। 
চৌধুরী জামনগরে মিগ-২৯ স্কোয়াড্রন নম্বর ২৮ স্কোয়াড্রন আইএএফ এবং জম্মু ও কাশ্মীরের অবন্তিপোরায় ফরোয়ার্ড ঘাঁটির নেতৃত্ব দিয়েছেন। তিনি শ্রীনগর এয়ার ফোর্স স্টেশনের চিফ অপারেশন অফিসার হিসেবেও কাজ করেছেন। 
একজন এয়ার কমোডর হিসেবে, তিনি বিমান বাহিনী প্রধান, এয়ার চিফ মার্শাল প্রদীপ বসন্ত নায়েকের বিমান সহকারী হিসেবে দায়িত্ব পালন করেন। পরবর্তীকালে তিনি পুনের লোহেগাঁও বিমান ঘাঁটির নেতৃত্ব দেন। তিনি DSSC ওয়েলিংটনের পাশাপাশি লুসাকা, জাম্বিয়ার ডিফেন্স সার্ভিসেস কমান্ড অ্যান্ড স্টাফ কলেজে প্রশিক্ষক হিসেবে কাজ করেছেন।
এয়ার ভাইস মার্শালে পদোন্নতির পর, চৌধুরী এয়ার সদর দফতরে সহকারী প্রধান বিমান কর্মী অপারেশন (এয়ার ডিফেন্স) এবং এয়ার ফোর্স একাডেমি, দুন্ডিগুলে ডেপুটি কমান্ড্যান্ট হিসেবে দায়িত্ব পালন করেন। পরবর্তীকালে তিনি সহকারী বিমান বাহিনী প্রধান (পার্সোনেল অফিসার) এবং পরে বিমান সদর দপ্তরে উপ-প্রধান হিসেবে নিযুক্ত হন। 1 অক্টোবর ২০১৯ এ, তিনি শিলং -এ ইস্টার্ন এয়ার কমান্ডের সিনিয়র এয়ার স্টাফ অফিসার নিযুক্ত হন। অল্প সময়ের পর, ১ আগস্ট ২০২০ এ, তিনি এয়ার অফিসার কমান্ডিং-ইন-চিফ ওয়েস্টার্ন এয়ার কমান্ড নিযুক্ত হন।
২১শে সেপ্টেম্বর ২০২১ এ, ভারত সরকার ৩০শে সেপ্টেম্বর ২০২১ এ এয়ার চিফ মার্শাল রাকেশ কুমার সিং ভাদৌরিয়া অবসর নেওয়ার পর চৌধরীকে বিমান বাহিনীর পরবর্তী প্রধান হিসেবে নিয়োগ দেয় 
তার কর্মজীবনে, চৌধুরী তার সেবার জন্য ২০০৪ সালে বায়ু সেনা পদক, ২০১৫ সালে অতি বিশেষ সেবা পদক এবং ২০২১ সালে পরম বিশেষ সেবা পদক লাভ করেন। 
তিনি নীতা চৌধুরীকে বিয়ে করেছেন। তাদের দুই ছেলে আছে। তার ছেলে মিহির চৌধুরীও ভারতীয় বিমান বাহিনীর একজন অফিসার ( স্কোয়াড্রন লিডার )।
মালদ্বীপ জাতীয় অনূর্ধ্ব-২০ ফুটবল দল

মালদ্বীপ জাতীয় অনূর্ধ্ব-২০ ফুটবল দল, মালদ্বীপ অনূর্ধ্ব-২০ বা মালদ্বীপ অনূর্ধ্ব-২০ (গুলি) নামেও পরিচিত, মালদ্বীপ জাতীয় ফুটবল দলের ফিডার দল হিসাবে বিবেচিত হয় এবং মালদ্বীপের ফুটবল অ্যাসোসিয়েশন দ্বারা নিয়ন্ত্রিত হয়।
২০২৪ সালে শেখ হাসিনার চীন সফর

চীনের প্রধানমন্ত্রী লি চিয়াং এর আমন্ত্রণে, বাংলাদেশের তৎকালীন প্রধানমন্ত্রী শেখ হাসিনা ৮ থেকে ১০ জুলাই, ২০২৪ পর্যন্ত চীন সফর করেন।
জুন মাসে, সাবেক প্রধানমন্ত্রী শেখ হাসিনা ভারত সফর করেছিলেন। তাই এই চীন সফরকেও তার চীন ও ভারতের মধ্যে মধ্যস্থতার সুযোগ খোঁজার একটি প্রচেষ্টা হিসেবে দেখা হচ্ছে।
২৪ জুন, বাংলাদেশে প্রধানমন্ত্রী শেখ হাসিনা চীনা কমিউনিস্ট পার্টির আন্তর্জাতিক বিভাগর মন্ত্রী লিউ জিয়ানচাও এর সাথে ঢাকায় সাক্ষাৎ করেন, যিনি একটি প্রতিনিধি দলের নেতৃত্বে বাংলাদেশ সফর করেন।
৪ জুলাই, ২০২৪ সালে, চীনের পররাষ্ট্র মন্ত্রণালয়ের মুখপাত্র মাও নিং নিয়মিত এক প্রেস কনফারেন্সে জানান যে, প্রধানমন্ত্রী শেখ হাসিনার এই সফর তার নতুন মেয়াদে চীনে প্রথম সফর। দুই নেতা ঐতিহ্যবাহী বন্ধুত্ব আরও গভীর করা, পারস্পরিক উপকারী সহযোগিতা সম্প্রসারণ এবং সাধারণ উদ্বেগের আন্তর্জাতিক ও আঞ্চলিক বিষয়গুলো নিয়ে গভীর মতবিনিময় করবেন। প্রধানমন্ত্রী শেখ হাসিনা চীন-বাংলাদেশ ব্যবসায়িক বাণিজ্য ও বিনিয়োগ সম্মেলনেও অংশগ্রহণ করবেন।
প্রধানমন্ত্রী শেখ হাসিনা ৮ জুলাই, ২০২৪ সালে বেইজিং ক্যাপিটাল আন্তর্জাতিক বিমানবন্দর এ পৌঁছান।
৯ জুলাই, প্রধানমন্ত্রী শেখ হাসিনা এশিয়ান ইনফ্রাস্ট্রাকচার ইনভেস্টমেন্ট ব্যাংকের (এআইআইবি) প্রেসিডেন্ট জিন লিকুয়ান এর সাথে সহযোগিতা ও বিনিয়োগের বিষয়গুলো নিয়ে আলোচনা করেন। এরপর, প্রধানমন্ত্রী শেখ হাসিনা বেইজিংয়ের শাংরি-লা হোটেল এর চীন আন্তর্জাতিক প্রদর্শনী কেন্দ্রে "বাণিজ্য, ব্যবসা ও বিনিয়োগের সুযোগ" বিষয়ক বাংলাদেশ-চীন শীর্ষ সম্মেলনে অংশগ্রহণ করেন। বিকালে, তিনি ওয়াং হুনিং, চীনের জন রাজনৈতিক পরামর্শক সম্মেলনের জাতীয় কমিটির চেয়ারম্যান এর সাথে বেইজিংয়ে সাক্ষাৎ করেন। পরে, প্রধানমন্ত্রী তিয়ানআনমেন স্কোয়ারে জনগণের বীরদের স্মৃতিস্তম্ভ এ মাল্য অর্পণ করেন।
১০ জুলাই সকালে, প্রধানমন্ত্রী লি চিয়াং বেইজিংয়ের গ্রেট হল অফ দ্য পিপল এ বাংলাদেশের প্রধানমন্ত্রী শেখ হাসিনার সাথে আলোচনা করেন। আলোচনা শেষে, দুই প্রধানমন্ত্রী নীতি বিনিময়, অর্থনীতি, বাণিজ্য ও বিনিয়োগ, ডিজিটাল অর্থনীতি, পরিদর্শন ও কোয়ারেন্টাইন, স্বাস্থ্যসেবা, শিক্ষা এবং মিডিয়া ক্ষেত্রে বেশ কয়েকটি দ্বিপাক্ষিক সহযোগিতা চুক্তির স্বাক্ষর প্রত্যক্ষ করেন। দুই পক্ষ চীন-বাংলাদেশ এফটিএ নিয়ে যৌথ সম্ভাব্যতা সমীক্ষার সমাপ্তি ঘোষণা করে এবং চীন-বাংলাদেশ বিনিয়োগ চুক্তি আপগ্রেড করার জন্য আলোচনা শুরু করার সিদ্ধান্ত নেয়। দুই পক্ষ ২০২৫ সালকে "চীন-বাংলাদেশ মানবিক বিনিময়ের বছর" হিসেবে মনোনীত করতে সম্মত হয়েছে। বিকালে, চীনের প্রেসিডেন্ট সি জিনপিং বেইজিংয়ের গ্রেট হল অফ দ্য পিপল এ বাংলাদেশের প্রধানমন্ত্রী শেখ হাসিনার সাথে সাক্ষাৎ করেন। দুই নেতা চীন-বাংলাদেশ সম্পর্ককে একটি "ব্যাপক কৌশলগত অংশীদারিত্বে" উন্নীত করার ঘোষণা দেন।
কোনও ছাড় নয়

কোনও ছাড় নয় নীতি বলতে নির্দিষ্ট কোনও আইন বা নিয়মের লংঘন হলে নিয়মভঙ্গকারী বা অপরাধী ব্যক্তির পরিচয়, নিয়মভঙ্গ বা অপরাধের মাত্রা এবং পারিপার্শ্বিকতা নির্বিশেষে কোনও ক্ষমাশীলতার সুযোগ না রেখে প্রত্যেক বার তার জন্য পূর্বনির্ধারিত সর্বোচ্চ কঠোর শাস্তি প্রদানের নিয়ম, নীতি বা নির্দেশনাকে বোঝায়। কোনও ছাড় নয় নীতিগুলিতে কর্তৃত্বমূলক পদে অবস্থিত ব্যক্তিদেরকে নিজ বুদ্ধিবিবেচনা অনুযায়ী বিচার করতে কিংবা পরিস্থিতির সাথে মিল রেখে শাস্তি পরিবর্তন করতে নিষেধ করা হয়। এর পরিবর্তে একক ব্যক্তির শাস্তিযোগ্যতা, অপরাধের গুরুত্ব লাঘবকারী পারিপার্শ্বিকতা, বা পূর্ব ইতিহাস, ইত্যাদি নির্বিশেষে পূর্বনির্ধারিত শাস্তি (মৃদু বা কঠোর যা-ই হোক না কেন) রীতিমাফিক ও নিয়মিতভাবে প্রদান করা বাধ্যতামূলক করা হয়। কোনও ছাড় নয় নীতির উদ্দেশ্য হল এমন একটি পরিস্কারভাবে বোধগম্য ও পূর্বাভাসযোগ্য পরিবেশ সৃষ্টি করা যেখানে সবাই নিয়ম ও নিয়ম ভঙ্গের পরিণাম সম্পর্কে অবহিত থাকে। এই ধরনের নীতিগুলি বিশ্বের অনেক আনুষ্ঠানিক ও অনানুষ্ঠানিক আইনশৃঙ্খলা রক্ষাকারী ব্যবস্থাতে ব্যবহৃত হয়ে থাকে। এই নীতিগুলি শিক্ষা প্রতিষ্ঠানগুলিতে মাদকদ্রব্যের ব্যবহার, মারণাস্ত্র বহন কিংবা উচ্ছৃঙ্খল আচরণের জন্য, কর্মপরিবেশে হয়রানি, পরপীড়ন, বৈষম্য, চুরি বা নিরাপত্তা ভঙ্গ করার জন্য, মদ্যপ অবস্থায় গাড়িচালনা এবং আইনি ব্যবস্থাগুলিতে কিছু কিছু বিশেষ অপরাধের ক্ষেত্রে শাস্তিপ্রদানের নির্দেশিকা হিসেবে ব্যবহৃত হতে পারে। এছাড়া শিক্ষাঙ্গন ও কর্মপরিবেশে অনেক অনানুষ্ঠানিক পরিস্থিতি, যেখানে যৌন হয়রানি বা আন্তর্জালের অপব্যবহার ঘটতে পারে, সেখানেও এই নীতিগুলির প্রয়োগ দেখা যেতে পারে। এই নীতিগুলিকে অপরাধবিজ্ঞান শাস্ত্রে অধ্যয়ন করা হয়। 
কোনও ছাড় নয় নীতির সমালোচকেরা বলেন যে এই নীতির কারণে কিছু কিছু ক্ষেত্রে অতিরিক্ত কঠোর শাস্তির প্রয়োগ হতে পারে। আরেকটি নেতিবাচক সমালোচনা অনুযায়ী এই নীতিটি নিয়ম বা আইন ভঙ্গকারী আচরণের মূল কারণের কোনও প্রতিকার করে না। কোনও ছাড় নয় নীতিগুলির দাবিকৃত কার্যকারিতা ও যথার্থতা পরিস্থিতি ও বাস্তবায়নের উপর নির্ভরশীল এবং এর কার্যকারিতা প্রমাণকারী সরাসরি সাক্ষ্যপ্রমাণ খুব কম। এর পেছনের একটি সমস্যা হল এই যে কোনও অগ্রহণযোগ্য বা বেআইনি আচরণের ক্ষেত্রে মানুষের হস্তক্ষেপ করতে বা সেটির খবর পৌঁছে দিতে দ্বিধাগ্রস্ত হবার পেছনে অনেক কারণ থাকতে পারে। কোনও ছাড় নয় নীতিগুলি ঐসব কারণের মধ্যে কেবল গুটিকয়েক কারণের প্রতিকার করতে পারে। ২০১৪ সালে মার্কিন যুক্তরাষ্ট্রে নিম্নস্তরের নিয়ম লংঘনের কারণে গণহারে কারারুদ্ধকরণের ঘটনায় বিদ্যালয় ও স্থানীয় সম্প্রদায়গুলিতে কোনও ছাড় নয় নীতির প্রয়োগের বিরুদ্ধে প্রতিবাদ ওঠে। কোনও ছাড় নয় নীতির প্রয়োগ হলে আইন-শৃঙ্খলা রক্ষাকারী বাহিনীর জবাবদিহিতা, জনসাধারণের কাছে স্বচ্ছতা ও স্থানীয় জনসাধারণের সাথে সহযোগিতার মত ব্যাপারগুলি বাধাগ্রস্ত হতে পারে।
কোনও ছাড় নয় নীতির কিছু বিকল্প হল পুনরুদ্ধারমূলক বিচার, যাতে ক্ষতি মেরামত ও সম্পর্ক পুনর্নির্মাণের উপর জোর দেওয়া হয়, এবং ইতিবাচক আচরণগত হস্তক্ষেপ ও সহায়তা, যাতে ইতিবাচক চিন্তাভাবনা শক্তিশালীকরণের মাধ্যমে সমস্যা সৃষ্টিকারী আচরণ প্রতিরোধ করার উপর দৃষ্টি নিবদ্ধ করা হয়।
মোতালেব সাজ্জাদ মাহমুদ

মোতালেব সাজ্জাদ মাহমুদ (জন্ম: ২৫ ডিসেম্বর ১৯৭১) বাংলাদেশ সেনাবাহিনীর একজন মেজর জেনারেল। তিনি বাংলাদেশ আনসার ও গ্রাম প্রতিরক্ষা বাহিনীর মহাপরিচালক হিসেবে দায়িত্ব পালন করছেন। তিনি আনসার-ভিডিপি উন্নয়ন ব্যাংকের বর্তমান চেয়ারম্যান হিসাবে দায়িত্ব পালন করছেন।
মোতালেব সাজ্জাদ মাহমুদ ২৫ ডিসেম্বর ১৯৭১ সালে চট্টগ্রামে জন্মগ্রহণ করেন। তিনি চট্টগ্রাম কলেজিয়েট স্কুল থেকে মাধ্যমিক এবং চট্টগ্রাম সিটি কলেজ থেকে উচ্চ মাধ্যমিক পাশ করেন।
মোতালেব সাজ্জাদ মাহমুদ ১৯৯০ সালে বাংলাদেশ মিলিটারি একাডেমিতে অফিসার ক্যাডেট হিসেবে যোগদান করে ৯ জুন ১৯৯২ সালে ২৬তম দীর্ঘমেয়াদি কোর্সে পদাতিক কোরে কমিশন লাভ করেন। কমিশন পরবর্তীকালে তিনি ইইস্ট বেঙ্গল রেজিমেন্টের ৯ম ব্যাটালিয়নে (চার্জিং নাইন) যোগদান পূর্বক তার সামরিক কর্মজীবন শুরু করেন।
তিনি থাইল্যান্ডে স্পেশাল অপস কোর্স, কানাডায় ইউনাইটেড ন্যাশনস ইন্টিগ্রেটেড মিশন স্টাফ অফিসার্স কোর্স (ইউনিমস্ক) এবং যুক্তরাজ্য থেকে ইন্টারন্যাশনাল জয়েন্ট অপারেশনাল প্লানিং কোর্সে সফলতা অর্জন করেন।
ন্যাশনাল ডিফেন্স ইউনিভার্সিটি, চায়না থেকে মাস্টার্স অব মিলিটারি সাইন্স স্ট্র্যাটেজিক স্টাডিজ সম্পন্ন করেন। তিনি ডিফেন্স সার্ভিসেস কমান্ড এন্ড স্টাফ কলেজ (ডিএসসিএসসি) এবং ন্যাশনাল ডিফেন্স কলেজ, মিরপুর (এনডিসি) থেকে গ্র্যাজুয়েশন সম্পন্ন করেন।
এছাড়াও তিনি দেশে ও বিদেশে স্ট্যাডি টুর এবং স্টাফ ভিজিটে অংশগ্রহণ করেন।
তিনি বিভিন্ন রেজিমেন্টাল নিয়োগ ছাড়াও একটি ডিভিশন সাপোর্ট পদাতিক ব্যাটালিয়ন (১৯ ইস্ট বেংগল) কমান্ড করেন।
তিনি পার্বত্য চট্টগ্রাম বান্দরবানে ৬৯ পদাতিক ব্রিগেডের ব্রিগেড মেজর (বিএম) এবং জেনারেল স্টাফ অফিসার থার্ড গ্রেড (জিএসও-৩) ইন ইন্টেলিজেন্স হিসেবে নিয়োজিত ছিলেন। পার্বত্য চট্টগ্রামে কাউন্টার ইনসার্জেন্সি অপারেশনে দক্ষতা এবং বিশেষ জ্ঞান থাকায় পরবর্তীকালে তিনি ২৪ পদাতিক ডিভিশনের কর্ণেল স্টাফ, জেনারেল স্টাফ অফিসার ফার্স্ট গ্রেড (জিএসও-১) ইন কাউন্টার ইনসার্জেন্সি (সিআই) এবং ২০৩ পদাতিক ব্রিগেডের ব্রিগেড কমান্ডার ও খাগড়াছড়ি রিজিয়নের রিজিয়ন কমান্ডার হিসেবে নিয়োজিত ছিলেন।
তিনি ন্যাশনাল ডিফেন্স কলেজ মিরপুরের জেনারেল স্টাফ অফিসার ফার্স্ট গ্রেড (জিএসও-১) ইন ট্রেনিং এবং আর্মড ফোর্সেস ওয়ার কোর্সের (এএফডব্লিউসি) ফ্যাকাল্টি অফিসার হিসেবে কর্মরত ছিলেন।
তিনি ইষ্ট বেঙ্গল রেজিমেন্টাল সেন্টারের কমান্ড্যান্ট হিসেবে পাইওনিয়ার মেজর জেনারেল পদবিতে গৌরবময় দায়িত্ব পালন করেছেন।
তিনি ১২ আগস্ট ২০২৪ সাল থেকে বাংলাদেশ আনসার ও গ্রাম প্রতিরক্ষা বাহিনীর মহাপরিচালক হিসেবে দায়িত্ব পালন করছেন।
তিনি ৯ সেপ্টেম্বর ২০২৪ সালে আনসার-ভিডিপি উন্নয়ন ব্যাংকের চেয়ারম্যান হিসেবে নিয়োগ পান।
মোতালেব সাজ্জাদ মাহমুদ জাতিসংঘের তত্ত্বাবধানে পরিচালিত কুয়েত ও ইরাকে ইউনাইটেড ন্যাশনস পিস কিপিং অপারেশনে (ইউএনআইকেওএম) ১৯৯৯ থেকে ২০০১ সাল পর্যন্ত প্লাটুন উপ অধিনায়ক হিসেবে দায়িত্ব পালন করেন এবং ২০০৮-২০০৯ সাল পর্যন্ত আইভোরিকোস্টে জাতিসংঘ মিশনে দায়িত্ব পালন করেন।
মোতালেব সাজ্জাদ মাহমুদকে পার্বত্য চট্টগ্রামের বিলাইছড়ি জোনের সন্ত্রাস দমন অভিযানে সাফল্য অর্জন করায় 'সেনাবাহিনী প্রধানের প্রশংসা পত্র (অপারেশন)' প্রদান করা হয়। এছাড়াও পার্বত্য চট্টগ্রামে পরিচালিত অপারেশন দাবানল চলাকালীন বিলাইছড়ি জোনের সীমান্তবর্তী এলাকায় সন্ত্রাসী গুপ্তাশ্রয়ে সফল হানা পরিচালনার জন্য 'সেনা গৌরব পদক (এসজিপি)' প্রদান করা হয়।
বিবাহিত জীবনে মোতালেব সাজ্জাদ মাহমুদ দুই কন্যা এবং এক পুত্রের পিতা।
গুপ্তসংকেত পরিদপ্তর

গুপ্তসংকেত পরিদপ্তর বা সাইফার বিভাগ সমস্ত এনক্রিপ্ট করা এবং গোপনীয় যোগাযোগের জন্য দায়ী প্রতিরক্ষা মন্ত্রণালয়ের অধীন বাংলাদেশ সরকারের একটি বিশেষ বিভাগ। 
গুপ্তসংকেত পরিদপ্তর মন্ত্রিপরিষদ বিভাগ, স্বরাষ্ট্র মন্ত্রণালয়, পররাষ্ট্র মন্ত্রণালয়, বাংলাদেশ সেনাবাহিনী, বাংলাদেশ নৌবাহিনী, বাংলাদেশ বিমান বাহিনী, বাহিনী গোয়েন্দা মহাপরিচালক, বর্ডার গার্ড বাংলাদেশ, বাংলাদেশ কোস্ট গার্ড, জাতীয় নিরাপত্তা গোয়েন্দা, বাংলাদেশ পুলিশ-, বাংলাদেশ পুলিশের জেলা সুপার, বিভাগীয় কমিশনার এবং জেলা প্রশাসকদের সঙ্গে কাজ করে । 
২০১৬ সালের ডিসেম্বর মাসে, প্রতিরক্ষা মন্ত্রণালয়ের সংসদীয় স্থায়ী কমিটি সরকারকে সাইফার বিভাগে পরিবর্তন আনার সুপারিশ করে, যাতে পদোন্নতি এবং সুযোগের অভাবে দক্ষ ব্যক্তিদের ক্ষতি প্রতিরোধ করা যায়।
অ্যাওয়েকেনিং মিউজিক

অ্যাওয়েকেনিং মিউজিক (পূর্বে অ্যাওয়েকেনিং রেকর্ডস নামে পরিচিত ছিল) একটি ইংল্যান্ডভিত্তিক সঙ্গীত প্রযোজনা সংস্থা। এটি ২০০০ সালে ইংল্যান্ড ও মার্কিন যুক্তরাষ্ট্রের চারজন উদ্যোক্তা তৈরি করেছে।
২০১২ সালে অ্যাওয়েকেনিং মিউজিক "সাউন্ড অব লাইট" দাতব্য কনসার্টে অংশ নেয়। ২০১৩ এবং ২০১৪ সালে রেকর্ড লেবেলটি শিল্পী মেহের জেইন, হামজা নামিরা, মেসুত কুর্তিস, রাইফ এবং ইরফান মাক্কির সহায়তায় ইসলামিক রিলিফ, হিউম্যান আপিল এবং বিশ্বজুড়ে অন্যান্য দাতব্য সংস্থার সাথে সমন্বয় করে দাতব্য কনসার্ট আয়োজনে সহায়তা করে।
মাহদি বুকামির

মাহদি বুকামির (; জন্ম: ২৬ জানুয়ারি ২০০৪) হলেন একজন বেলজীয়–মরক্কী পেশাদার ফুটবল খেলোয়াড়। তিনি বর্তমানে বেলজীয় ক্লাব শার্লেরোয়া এবং মরক্কো জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
২০২১ সালে, বুকামির মরক্কো অনূর্ধ্ব-১৮ দলের হয়ে মরক্কোর বয়সভিত্তিক পর্যায়ে অভিষেক করেছেন।
মাহদি বুকামির ২০০৪ সালের ২৬শে জানুয়ারি তারিখে বেলজিয়ামের জেমেপ সুর সঁব্রে জন্মগ্রহণ করেছেন এবং সেখানেই তার শৈশব অতিবাহিত করেছেন।
বুকামির বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২১ সালের ৭ই সেপ্টেম্বর তারিখে তিনি নরওয়ে অনূর্ধ্ব-১৮ দলের বিরুদ্ধে ম্যাচে মরক্কো অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। বুকামির ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।
আদিল তাহিফ

আদিল তাহিফ (; জন্ম: ২৪ ফেব্রুয়ারি ২০০১) হলেন একজন মরক্কী পেশাদার ফুটবল খেলোয়াড়। তিনি বর্তমানে মরক্কী ক্লাব বেরকান এবং মরক্কো জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।
২০১৮ সালে, তাহিফ মরক্কো অনূর্ধ্ব-২০ দলের হয়ে মরক্কোর বয়সভিত্তিক পর্যায়ে অভিষেক করেছেন।
আদিল তাহিফ ২০০১ সালের ২৪শে ফেব্রুয়ারি তারিখে মরক্কোর কাসাব্লাঙ্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।
তাহিফ মরক্কো অনূর্ধ্ব-২০ এবং মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০১৮ সালের ২২শে জুন তারিখে তিনি ইতালি অনূর্ধ্ব-২০ দলের বিরুদ্ধে ম্যাচে মরক্কো অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। তাহিফ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।
বেনিয়ামিন বুশুয়ারি

বেনিয়ামিন বুশুয়ারি (; জন্ম: ১৩ নভেম্বর ২০০১) হলেন একজন বেলজীয়–মরক্কী পেশাদার ফুটবল খেলোয়াড়। তিনি বর্তমানে ফরাসি ক্লাব সেঁত-এতিয়েন এবং মরক্কো জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।
২০২২ সালে, বুশুয়ারি মরক্কো অনূর্ধ্ব-২৩ দলের হয়ে মরক্কোর বয়সভিত্তিক পর্যায়ে অভিষেক করেছেন।
বেনিয়ামিন বুশুয়ারি ২০০১ সালের ১৩ই নভেম্বর তারিখে বেলজিয়ামের বর্গারহাউটে জন্মগ্রহণ করেছেন এবং সেখানেই তার শৈশব অতিবাহিত করেছেন।
বুশুয়ারি মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২২ সালের ২২শে সেপ্টেম্বর তারিখে তিনি সেনেগাল অনূর্ধ্ব-২৩ দলের বিরুদ্ধে ম্যাচে মরক্কো অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বুশুয়ারি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।
আই বিলিভ (ইরফান মাক্কির অ্যালবাম)

আই বিলিভ কানাডীয় মুসলিম গায়ক ও গীতিকার ইরফান মাক্কির অ্যাওয়েকেনিং মিউজিকের দ্বিতীয় স্টুডিও অ্যালবাম। অ্যালবামটি ২০১১ সালের ২৮ জুলাই প্রকাশিত হয়।
অ্যালবামের মূল সংস্করণে ১৩টি ট্র্যাক রয়েছে।
আরশাদ নাদিম

আরশাদ নাদিম (জন্ম ২য় জানুয়ারি, ১৯৯৭) একজন পাকিস্তানি জ্যাভলিন থ্রো (বর্শা নিক্ষেপ) খেলোয়াড়। ২০২৪ সালে গ্রীষ্মকালীন অলিম্পিক প্রতিযোগিতায় স্বর্ণপদক জয় করবার পর তিনি বিশ্বব্যাপী আলোচনায় আসেন। স্বর্ণপদক জয়ের সাথে সাথে ৯২.৯৭ মিটার (৩০৫ ফুট) জ্যাভলিন ছুঁড়ে তিনি একটি অলিম্পিক রেকর্ড স্থাপন করেন। তাঁর এই স্বর্ণপদক বিজয় পাকিস্তানকে গত ৩২ পর অলিম্পিকে স্বর্ণপদক এনে দেয়।
আরশাদ নাদিম পাকিস্তানের পাঞ্জাব প্রদেশের মিয়া চান্নুতে একটি পাঞ্জাবি পরিবারে জন্মগ্রহণ করেন। পরিবারটি সুখেরা রাজপুত সম্প্রদায়ের অন্তর্গত। তিনি আট ভাইবোনের মধ্যে তৃতীয়। নাদিম তার প্রারম্ভিক স্কুল বছর থেকে একটি ব্যতিক্রমী বহুমুখী ক্রীড়াবিদ ছিলেন। তিনি সমস্ত খেলাতেই অংশগ্রহণ করলেও তাঁর মূল পছন্দের ছিল ক্রিকেট, ফুটবল, ব্যাডমিন্টন ও অ্যাথলেটিক্স। ক্রিকেট ছিল তার আবেগ। আরশাদ নাদিম জেলা স্তরের টেপ বল ক্রিকেট টুর্নামেন্টেও খেলেছেন। স্কুলে সপ্তম শ্রেণিতে ভর্তি হওয়ার পর, নাদিম একটি অ্যাথলেটিক্স প্রতিযোগিতার সময় রাশেদ আহমদ সাকির নজরে পড়ে। সাকি প্রতিভাশালী ক্রীড়াবিদদের খুঁজে বের করা এবং তাদের গড়ে তোলার জন্য বিখ্যাত ছিলেন। এবং এর পরেই নাদিমকে প্রশিক্ষণ দেওয়া শুরু করেন।
পাকাপাকি ভাবে জ্যাভলিন থ্রো শুরু করার আগে নাদিম শটপুট এবং ডিসকাস থ্রোও খেলতেন। পাঞ্জাব যুব উৎসবে তিনি পরপর স্বর্ণপদক জয়লাভ করেন এবং পাকিস্তানের একটি আন্ত: বোর্ড মিট প্রতিযোগিতা তাকে জাতীয় স্তরে তুলে আনে। তারপর তিনি পাকিস্তানের সমস্ত অগ্রণী প্রাদেশিক বোর্ড গুলো থেকে অফার পেতে থাকেন, তাদের মধ্যে পাকিস্তান সেনাবাহিনী, পাকিস্তান বিমানবাহিনী, এবং পাকিস্তানের জল ও বিদ্যুৎ উন্নয়ন কর্তৃপক্ষও ছিল। তার বাবা, মুহাম্মদ আশরাফ, নাদিম কে জ্যাভলিন নিক্ষেপের খেলায় অংশগ্রহণ করতে পরামর্শ দিয়েছিলেন। নাদিম প্রথম জীবনে ক্রিকেটার হতে চাইলেও পরবর্তীকালে তিনি নিজের মন বদল করে জ্যাভলিনে মনোনিবেশ করেন। নাদিম পরে নিজেই স্বীকার করেছেন এটাই তাঁর সাথে ঘটা সর্বোত্তম ঘটনা।
আরশাদ নাদিম বিবাহিত। তার একটি মেয়ে ও এক ছেলে রয়েছে। তিনি একজন ধর্মপ্রাণ মুসলমান। নাদিম নিজেকে একজন অত্যন্ত লাজুক প্রকৃতির বলে মনে করেন।
তার কোচ সালমান ইকবাল বাট যিনি পাকিস্তানের একজন জাতীয় পর্যায়ের ডিসকাস থ্রোয়ার তিনি নাদিম সম্পর্কে বলতে গিয়ে বলেন যে নাদিম একজন শ্রদ্ধাশীল এবং অনুগত অ্যাথলিট যে সবসময় কোচের কথা মেনে চলে। তিনি আরও বলেন যে নাদিম মনোযোগী এবং নাদিম কখনোই তাঁর ব্যর্থতাকে বেশিদিন আঁকড়ে বসে থাকেনা।
লিউকোনিচিয়া

লিউকোনিচিয়া ( Leukonychia/ Leuconychia ) হলো একটি পরিভাষা যা চিকিৎসাবিদ্যায় ব্যবহৃত হয়। এটি নখের বিবর্ণ সাদা অংশকে বুঝাতে ব্যবহার করা হয়। এটি গ্রিক শব্দ "leuko" 'সাদা' এবং "onyx" 'নখ' থেকে উদ্ভূত। এটির সবচেয়ে সাধারণ কারণ হলো নখের গোড়ায় (ম্যাট্রিক্স) আঘাত যেখান থেকে নখ গঠিত হয়।
কুবরাভিয়া তরিকা

কুবরাভিয়া তরিকা () বা কুবরাভি তরিকা, যাকে কুবরাভি হামাদানি বা হামাদানি কুবরা নামেও পরিচিত, এমন একটি সুফি তরিকা যার আধ্যাত্মিক ধারা (সিলসিলা)মূলত হযরত আলী (রা.), যিনি ছিলেন নবী মুহাম্মদের (সা.) চাচাতো ভাই, জামাতা এবং প্রথম ইমাম, হয়ে ইসলামের নবী হযরত মুহাম্মদ (সা.) এর সাথে গিয়ে মিলিত হয়। বেশিরভাগ সুফি তরিকাতের মতোই, কুবরাভিয়া তরিকাতও আলী (রা.) থেকে তাদের আধ্যাত্মিক ধারা গঠন করে। এই তরিকাটির নামকরণ করা হয়েছে এই তরিকার প্রতিষ্ঠাতা নাজমুদ্দীন কুবরার নামানুসারে, যিনি খোয়ারিজম রাজবংশের অধীনে কুনিয়া-উরগেঞ্চে (বর্তমান তুর্কমেনিস্তান) বাস করতেন। ১২২১ সালে মঙ্গোলরা কুনিয়া-উরগেঞ্চ দখল করে এবং নাজমুদ্দিন কুবরাসহ বেশিরভাগ জনগণকে হত্যা করে।
শাযিলিয়া

শাযিলিয়া তরিকা ( </link> ) একটি সুফি তরিকা বা আধ্যাত্মিক পথ। শাযিলিয়া তরিকা ১৩শ শতকে আবু আল-হাসান আল-শাযিলি প্রতিষ্ঠা করেন এবং এটি বিশ্বের লক্ষ লক্ষ মানুষ অনুসরণ করে আসছেন। শাযিলিয়া তরিকার অনেক অনুসারী ( (আরবি "মুরিদ", "অনুসন্ধানী")) শাযিলি নামে পরিচিত।
ভুবনানন্দ ওড়িশা স্কুল অফ ইঞ্জিনিয়ারিং, কটক

ভুবনানন্দ ওডিশা স্কুল অফ ইঞ্জিনিয়ারিং (ওড়িয়া : ଭୁବନାନନ୍ଦ ଓଡିଶା ଯାନ୍ତ୍ରିକିି ଟକ) হল ভারতের ওড়িশার কটকে অবস্থিত একটি প্রাচীনতম ডিপ্লোমা ইঞ্জিনিয়ারিং পঠনের শিক্ষাপ্রতিষ্ঠান।
১৯২৩ সালে ওড়িশা স্কুল অফ ইঞ্জিনিয়ারিং হিসাবে প্রতিষ্ঠিত হয়েছিল। এটি প্রাথমিকভাবে সিভিল ইঞ্জিনিয়ারিং কোর্স অফার করত; পরবর্তীকালে মেকানিক্যাল ইঞ্জিনিয়ারিং এবং ইলেকট্রিক্যাল ইঞ্জিনিয়ারিং কোর্সও যোগ করা হয়। বর্তমানে এটি আটটি শাখায় তিন বছরের ইঞ্জিনিয়ারিং ডিপ্লোমা কোর্স অফার করে।
কটক সার্ভে স্কুল ১৮৭৬ সালে প্রতিষ্ঠিত হয়েছিল, যা পরবর্তীতে ওড়িশা স্কুল অফ ইঞ্জিনিয়ারিং নামে পরিচিত হয় এবং এটি ছিল রাজ্যের প্রথম প্রযুক্তিগত স্কুল। ১৯২৩ সালে এটি ইঞ্জিনিয়ারিং স্কুলে রূপান্তরিত হয়। এটি রাজ্যের প্রাচীনতম প্রযুক্তিগত প্রতিষ্ঠান।
১৯২৩ সালের আগে, ওড়িশায় প্রযুক্তিগত শিক্ষার কোনও সুযোগ ছিল না। শিক্ষার্থীরা ডিপ্লোমা কোর্সের জন্য বিহার স্কুল অফ ইঞ্জিনিয়ারিং-এ যেত। বিহার স্কুল অফ ইঞ্জিনিয়ারিং-কে বিহার ইঞ্জিনিয়ারিং কলেজে উন্নীত করার পর, বিহার-ওড়িশা সরকারের অধীনে ১৯২৩ সালে কটকে ওড়িশা স্কুল অফ ইঞ্জিনিয়ারিং প্রতিষ্ঠিত হয়।
১৯৩৯ সালে দ্বিতীয় বিশ্বযুদ্ধের পর এবং ১৯৪২ সালে জাপানি আগ্রাসনের সময়, ওড়িশা স্কুল অফ ইঞ্জিনিয়ারিং ১০০০-এরও বেশি যুদ্ধকালীন প্রযুক্তিবিদ, অবসরপ্রাপ্ত সৈনিক এবং শিল্প প্রশিক্ষণার্থীদের প্রশিক্ষণ দেয়। প্রতিষ্ঠানটি পূর্বাঞ্চলে যুদ্ধ প্রচেষ্টার কেন্দ্রবিন্দু ছিল। তখনকার ভারতের ভাইসরয় লর্ড ওয়াভেল যুদ্ধের সময় প্রতিষ্ঠানটিতে একাধিক ঝড়ো পরিদর্শন করেন। প্রাথমিকভাবে, এখানে সিভিল ইঞ্জিনিয়ারিং, ইলেকট্রিক্যাল-মেকানিক্যাল ইঞ্জিনিয়ারিং-এর টেকনিশিয়ান কোর্স দেওয়া হত। পরবর্তী পর্যায়ে, শিল্পক্ষেত্রের চাহিদা মেটাতে ১৯৭১ সালে সেমিস্টার সিস্টেমের অধীনে বিভিন্ন কোর্স চালু করা হয়। 
প্রতিষ্ঠানটি বর্তমানে নয়টি বিষয়ে তিন বছরের ডিপ্লোমা/পলিটেকনিক কোর্স অফার করে:
প্রতিষ্ঠানটিতে একটি গণিত ও বিজ্ঞান বিভাগও রয়েছে, যা ১ম বর্ষের শিক্ষার্থীদের জন্য পাঠ্যক্রম এবং অন্যান্য বিভাগের জন্য উন্নত গণিতের কোর্স প্রদান করে।
ক্যাম্পাস বিন্যাস: মহানদী নদীর কাছে ৪৪ একর জায়গার উপর বিস্তৃত এই ক্যাম্পাসে প্রধান প্রতিষ্ঠান ভবন, পৃথক ছাত্র ও ছাত্রী হোস্টেল এবং কর্মীদের জন্য কোয়ার্টার রয়েছে। এখানে একটি সবুজ প্লে গ্রাউন্ড রয়েছে, যা ইউনিয়ন স্পোর্টিং ক্লাব দ্বারা রক্ষণাবেক্ষণ করা হয়। এই ক্যাম্পাসটি বিজু পট্টনায়েক ফিল্ম এবং টিভি ইনস্টিটিউট অফ ওড়িশা (BPFTIO) এর সাথেও শেয়ার করা হয়েছে, যা পূর্ব ভারতের একটি টিভি ও ফিল্ম ইনস্টিটিউট।
জিয়ারত স্থানের তালিকা

এটি বিশ্বের বিভিন্ন স্থানের জিয়ারত স্থানগুলোর একটি তালিকা। জিয়ারত স্থানগুলো সাধারণত বিভিন্ন মুসলিম সুফি ও আউলিয়াদের প্রতি উৎসর্গকৃত মাজার বা দরগাহ হয়ে থাকে। তবে এটি এমন স্থানও হতে পারে যা তাদের সাথে সম্পর্কিত, যেমন জাওয়িয়া বা আধ্যাত্মিক কেন্দ্র।
ইরানের সাংস্কৃতিক ঐতিহ্য সংস্থা কয়েকশত "জিয়ারাত-গাহ" বা তীর্থস্থানের তালিকা করে যেখানে একজন ঋষি ইমামজাদেহ বা ইমামকে ইরানে সমাহিত করা হয়েছিল। আরো জনপ্রিয় কিছু অন্তর্ভুক্ত।
সামথিং অ্যাবাউট লাইফ

সামথিং অ্যাবাউট লাইফ হলো ইংরেজি গায়ক হামজা রবার্টসনের প্রথম অ্যালবাম, যা ২০০৭ সালের ৩ জুলাই প্রকাশিত হয়।
"সামথিং অ্যাবাউট লাইফ" ২০০৭ সালের জুলাইয়ে অ্যাওয়েকেনিং মিউজিক দ্বারা মুক্তি পায়।
অভয় দেওল

অভয় দেওল (জন্ম: ১৫ মার্চ ১৯৭৬) একজন ভারতীয় অভিনেতা। তিনি হিন্দি চলচ্চিত্রে কাজের জন্য সুপরিচিত। দেওল পরিবারে জন্মগ্রহণকারী অভয় ২০০৫ সালে ইমতিয়াজ আলী পরিচালিত প্রণয়ধর্মী হাস্যরসাত্মক "সোচা না থা"-এ অভিনয়ের মধ্য দিয়ে বলিউডে আগমন করেন। দেওল স্বাধীন চলচ্চিত্র "মনোরমা সিক্স ফিট আন্ডার" (২০০৭) ও "ওয়ে লাকি! লাকি ওয়ে!" (২০০৮)-এ তার অভিনয়ের জন্য প্রশংসিত হন। ২০০৯ সালে তিনি অনুরাগ কশ্যপের তিক্ত হাস্যরসাত্মক "দেব.ডি" চলচ্চিত্রে শ্রেষ্ঠাংশে অভিনয় করে সাফল্য অর্জন করেন।
দেওলের সবচেয়ে ব্যবসাসফল চলচ্চিত্র হল জোয়া আখতার পরিচালিত "জিন্দগি না মিলেগি দোবারা" (২০১১)। এই কাজের জন্য তিনি সমাদৃত হন এবং শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার, জি সিনে পুরস্কার ও আইফা পুরস্কারের মনোনয়ন লাভ করেন। তিনি এরপর স্বাধীন নাট্যধর্মী চলচ্চিত্র "রোড, মুভি" (২০১০) ও যুদ্ধভিত্তিক "চক্রব্যূহ" (২০১২) এবং ব্যবসাসফল প্রণয়মূলক নাট্যধর্মী "রাঞ্ঝনা" (২০১৩) ও প্রণয়মূলক হাস্যরসাত্মক "হ্যাপি ভাগ জায়েগি" (২০১৬) চলচত্রে অভিনয় করেছেন। এছাড়া তিনি নেটফ্লিক্সের নাট্যধর্মী সীমিত ধারাবাহিক "ট্রায়াল বাই ফায়ার" (২০২৩) শ্রেষ্ঠাংশে অভিনয় করেছেন।
দেওল পর্দায় জটিল ধরনের চরিত্রে অভিনয় এবং ভারতে সমান্তরাল চলচ্চিত্রে তার সমর্থনের জন্য খ্যাতি অর্জন করেন। তিনি ২০০৯ সালে প্রযোজনা প্রতিষ্ঠান ফরবিডেন ফিল্মস প্রতিষ্ঠা করেন। অভিনয়ের পাশাপাশি তিনি একজন সক্রিয় মানবসেবী এবং বিভিন্ন এনজিওকে সহায়তা প্রদান করেন।
দেওল ১৯৭৬ সালের ১৫ই মার্চ মহারাষ্ট্রের বোম্বে শহরে জন্মগ্রহণ করেন। তার পিতা অজিত দেওল ও মাতা ঊষা দেওল। তিনি অভিনেতা ধর্মেন্দ্রের ভাইপো এবং অভিনেতা সানি দেওল, ববি দেওল ও অভিনেত্রী এশা দেওলের চাচাতো ভাই। রেডিফ.কম-এ দেওয়া এক সাক্ষাৎকারে দেওল বলেন তিনি তারা পিতার জন্য নয় বরং বিদ্যালয় থেকে মঞ্চে জড়িত থাকার কারণে অভিনয়কে পেশা হিসেবে গ্রহণ করেন। তিনি বলেন, "১৮ বছর বয়সে আমি অভিনয়ের সিদ্ধান্ত নিই। কিন্তু আমার আরও ১০ বছর লেগে যায় কারণ আমি চলচ্চিত্রে আসার জন্য আমার পড়াশোনা ছাড়তে চাইনি।"
এফের

এফের (এছাড়াও এফেরা"'ইম" বা "এফ্রাইন", ( "ʿএফের")) আদিপুস্তকের ২৫ অধ্যায়ের ৪র্থ ভাষ্য অনুসারে আব্রাহাম ও কেতুরার নাতি ছিলেন। ইহুদি ঐতিহাসিক ফ্লাভিয়াস জোসেফাস দাবি করেছেন, এফেরের বংশধর লিবিয়া আক্রমণ করেছিলেন। জোসেফাস আরও দাবি করেছিলেন যে এফের নাম থেকে 'আফ্রিকা' মহাদেশের ব্যুৎপত্তিগত মূলনাম এসেছে। বাইবেল অনুসারে, তিনি ছিলেন মিদিয়ানের পুত্র। ক্লিওডেমাস ম্যালকাসের মতে, এফেরের কন্যা হারকিউলিসকে বিয়ে করেছিল।
ওয়াং বো জিয়াং

ওয়াং বোজিয়াং (মৃত্যু খ্রিস্টপূর্ব ৯ম শতাব্দী) ছিলেন চৌ-এর রাজা ইয়ের রানী সহধর্মিণী। 
আদালতে তার কিছুটা প্রভাব ছিল। তিনি রাজ পরিবারের অর্থনৈতিক বিষয় দেখাশোনা করতেন, ভোজসভার ব্যবস্থা করতেন এবং মন্ত্রীদের পুরস্কৃত করতেন।
জিয়াও চেন তাও

জিয়াও চেন তাও (小臣妥; মৃত্যু খ্রিস্টপূর্ব ১১শ শতাব্দী), ছিলেন একজন চীনা রাজকন্যা, রাজা উ ডিং এর কন্যা। 
উ ডিং তাওকে তার নিজের ব্যক্তিগত জায়গীর প্রদান করেন এবং তাকে মন্ত্রীপদে উন্নীত করেন, "জিয়াও চেন", যার দ্বারা তাকে এখন উল্লেখ করা হয়। যদিও তার রাজনৈতিক কাজগুলি খুব বেশি পরিচিত নয়, তার ভোটাধিকার শ্যাং চীনে মহিলাদের উচ্চ অবস্থানকে সমর্থন করে।
ডোমিনিক পাইর

ডোমিনিক পাইর (জন্ম : জর্জেস চার্লস ক্লেমেন্ট ঘিসলাইন পাইর; ১০ ফেব্রুয়ারি ১৯১০ - ৩০ জানুয়ারী ১০৬৯) হলেন একজন বেলজিয়ান ডোমিনিকান যাজক যিনি দ্বিতীয় বিশ্বযুদ্ধোত্তর ইউরোপের শরণার্থীদের সাহায্য করার জন্য ১৯৫৮ সালে শান্তিতে নোবেল পুরস্কার পেয়েছিল। পাইর তার নোবেল পুরস্কার বক্তৃতা দেন ডিসেম্বর ১৯৫৮'এ যার শিরোনাম "ব্রাদারলি লাভ: ফাউন্ডেশন অভ পিস"।
পাইর ১৯১০ সালের ১০ ফেব্রুয়ারি বেলজিয়ামের দিনান্তে জন্মগ্রহণ করেন। তিনি ছিলেন জর্জেস পাইর সিনিয়র এবং বার্থে (র্যাভেট) পাইর দম্পত্তির চার সন্তানের মধ্যে জ্যেষ্ঠ সন্তান। তার পিতা ছিলেন একজন সরকারি কর্মকর্তা।
১৯১৪ সালে প্রথম বিশ্বযুদ্ধের প্রাদুর্ভাবের সময় পাইরের পরিবার জার্মান সৈন্যদের অগ্রসর হওয়া থেকে বাঁচতে একটি নৌকায় করে বেলজিয়াম থেকে ফ্রান্সে পালিয়ে যায়। ১৯১৮ সালে যুদ্ধবিরতির পর, পরিবারটি দিনান্তে ফিরে যেতে সক্ষম হয়, যা তখন ধ্বংসস্তূপে পরিণত হয়েছিলো।
মিদিয়ান (আব্রাহামের পুত্র)

হিব্রু বাইবেল অনুসারে মিদিয়ান ( , "মিদিয়ান" ) আব্রাহাম এবং কেতুরাহের চতুর্থ পুত্র। সারার মৃত্যুর পর আব্রাহাম কেতুরাকে বিয়ে করেছিলেন। আদিপুস্তকের বর্ণনানুসারে তার ভাই জিমরান, য়োকশান, মেদান, ইশবাক ও শুয়াহ। এফা, এফের, হনোক, আবিদা এবং এলদাহ তার পুত্র।
রোমান ইহুদি ঐতিহাসিক জোসেফাস ফ্লাভিয়াসের বর্ণনানুসারে "আব্রাহাম তাদের বিভিন্ন উপনিবেশে বসতি স্থাপনের পরিকল্পনা করেছিলেন; এবং তারা ট্রগ্লোডাইটিস এবং লোহিত সাগর পর্যন্ত আরব ফেলিক্সে পৌঁছেছিল ও তার দখল নিয়েছিল।"
হিব্রু ধর্মগ্রন্থের পরবর্তী অংশে পাওয়া মিদিয়ানকে সাধারণত মিডিয়ান জনগণের পূর্বপুরুষ হিসেবে বিবেচনা করা হয়।
কিছু মুসলিম বংশতালিকাবিদ দাবি করেন তিনি ছিলেন লুতের কন্যার পুত্র।
বালুরঘাট কলেজ

বালুরঘাট কলেজ হল পশ্চিমবঙ্গের দক্ষিণ দিনাজপুর জেলার বালুরঘাট অবস্থিত একটি সহ-শিক্ষামূলক উচ্চ শিক্ষাপ্রতিষ্ঠান।
কলেজটি জুন ১৯৪৮ সালে একটি ইন্টারমিডিয়েট মুক্ত কলা কলেজ হিসাবে ৯৬ জন ছাত্র নিয়ে প্রতিষ্ঠিত হয়। ১৯৫০ সালে, কলেজটি বিশ্ববিদ্যালয় মঞ্জুরি কমিশনের দ্বারা স্বীকৃত হয় এবং এটি পশ্চিমবঙ্গ সরকারের দ্বারা সহায়তাপ্রাপ্ত কলেজ হিসাবে সমর্থিত। উত্তরবঙ্গ বিশ্ববিদ্যালয় ২০০৩ সালের সেপ্টেম্বর মাসে কলেজটিকে একটি অধিভুক্ত কলেজ হিসাবে গ্রহণ করে; বর্তমানে এটি গৌড়বঙ্গ বিশ্ববিদ্যালয়ের অধীনে রয়েছে।
আজ, কলেজটি একটি ডিগ্রি কলেজে পরিণত হয়েছে যেখানে ৩,০০০ এরও বেশি শিক্ষার্থী রয়েছে। এখানে কলা, বিজ্ঞান এবং বাণিজ্যে স্নাতক শিক্ষা এবং বাংলা ও বাণিজ্যে স্নাতকোত্তর কোর্স পরিচালিত হয়।
কলেজটিতে উত্তরবঙ্গ বিশ্ববিদ্যালয়ের মাধ্যমে দূরশিক্ষা প্রদান হয়, এবং কলেজটি নেতাজি সুভাষ মুক্ত বিশ্ববিদ্যালয় এবং ইন্দিরা গান্ধী জাতীয় মুক্ত বিশ্ববিদ্যালয়ের একটি অধ্যয়ন কেন্দ্র।
বালুরঘাট কলেজের সমস্ত স্নাতক ছাত্রদের জন্য ইংরেজি এবং বাংলা বাধ্যতামূলক ভাষা। 
বালুরঘাট কলেজ ২০০৪ সালের মে মাসে ন্যাশনাল অ্যাসেসমেন্ট অ্যান্ড অ্যাক্রিডিটেশন কাউন্সিল (NAAC) দ্বারা "B" গ্রেড স্বীকৃতি পেয়েছিল। ২য় চক্রে, ফেব্রুয়ারী ২০২১-এ, কলেজ নতুন মেট্রিক্স ভিত্তিক মূল্যায়ন পদ্ধতিতে NAAC দ্বারা B গ্রেডের সাথে স্বীকৃত হয়েছে।
হারপেটোফোবিয়া

হারপেটোফোবিয়া হলো সরীসৃপ সাধারণত টিকটিকি এবং সাপ এবং অনুরূপ উভচর মেরুদণ্ডী প্রাণীদের প্রতি ভয় বা ঘৃণা নিয়ে গঠিত ভীতি বা আতঙ্ক। এটি সবচেয়ে সাধারণ প্রাণী ফোবিয়াগুলির মধ্যে একটি এবং ওফিডিওফোবিয়ার সাথে সম্পর্কিত এবং খুব অনুরূপ। এই অবস্থাটি সামান্য থেকে গুরুতর মানসিক প্রতিক্রিয়া সৃষ্টি করে, উদাহরণস্বরূপ উদ্বেগ, প্যানিক অ্যাটাক বা সাধারণত বমি বমি ভাব । হারপেটোফোবিয়া হল একটি সাধারণ ফোবিয়া এবং এটি বিভিন্ন রকম হতে পারে। কিছু মানুষের ভয় থাকে শুধু একটি সরীসৃপের দিকে তাকানোর, কারো সরীসৃপ স্পর্শ করতে ভয় লাগে, এবং কেউ কেউ এমনকি একটি সরীসৃপ তাদের আশেপাশে আছে জেনেও ভয় পায়।
সারাহ আল শিয়ারী

সারাহ আল শিয়ারী (জন্ম: ২ মে, ২০০৫) একজন বেলজিয়ান তায়কোয়ান্দো খেলোয়াড় যিনি তিনি ২০২৪ গ্রীষ্মকালীন অলিম্পিকে ব্রোঞ্জ পদক এবং ২০২২ বিশ্ব তায়কোয়ান্দো প্রতিযোগীতায় স্বর্ণপদক অর্জন করেছেন৷ তিনি বেলজিয়ামের প্রতিযোগী হিসেবে প্রথম কোন তায়াকোয়ান্দো ইভেন্টে জয়লাভ করেছেন৷ তিনি জুনিয়র এবং সিনিয়র উভয় লেভেলে একই বছর স্বর্ণবিজয়ী হবার গৌরব অর্জন করেছেন৷ প্রথম কোন "ইউরোপীয় মুসলিম" হিসেবে তিনি গ্রীষ্মকালীন প্যারিস ২০২৪ অলিম্পিকে পদক লাভ করেছেন৷
সারাহ শায়রীর পিতা একজন মরোক্কান বংশোদ্ভূত এবং মা বেলিজিয়ান৷ তিনি 2022 সনে অনুষ্ঠিত মেডিকেল এন্ট্রান্স পরীক্ষায় উত্তীর্ণ হয়ে চিকিৎসা বিদ্যায় শিক্ষা গ্রহণ করছেন৷
খান স্যার

ফয়জল খান (জন্ম: ১৯৯৩) যিনি পেশাগতভাবে খান স্যার নামে পরিচিত; হলেন একজন ভারতীয় শিক্ষক ও ইউটিবার, যিনি বিহারের পাটনায় জন্মগ্রহণ করেন। ২০১৯ সালে ফোর্বস ইন্ডিয়া-৩০ এ তিনি অনূর্ধ্ব ৩০-এ তালিকাভুক্ত ছিলেন। 
ফয়জল উত্তর প্রদেশের গোরখপুরে একটি মধ্যবিত্ত পরিবারে জন্মগ্রহণ করেন এবং তার বাবা একজন ঠিকাদার হিসেবে কাজ করতেন; মা ছিলেন একজন গৃহিণী। 
২০১৯ সালে, কোভিড-১৯ এর কারণে পাটনায় তার কোচিং বন্ধ ছিল। সে সময় তিনি খান জিএস রিসার্চ সেন্টার নামে তার ইউটিউব চ্যানেল চালু করেন এবং অনলাইনে শিক্ষকতা শুরু করেন। তিনি ২০২১ সালে একটি অ্যাপও চালু করেন এবং অফলাইন পড়াশোনা করতে শহরে আসতে সক্ষম না হওয়া শিক্ষার্থীদের অনলাইন কোর্স দেওয়া শুরু করেন। তার ইউটিউব চ্যানেলটিতে ২৩ মিলিয়নেরও অধিক সাস্ক্রাইবার রয়েছে।
ইলিয়াস বিন সাগির

ইলিয়াস বিন সাগির (; জন্ম: ১৬ ফেব্রুয়ারি ২০০৫) হলেন একজন ফরাসি–মরক্কী পেশাদার ফুটবল খেলোয়াড়। তিনি বর্তমানে ফরাসি ক্লাব মোনাকো এবং মরক্কো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা কেন্দ্রীয় মধ্যমাঠের খেলোয়াড় হিসেবে খেলেন।
২০২১ সালে, সাগির ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় তিন বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২৪ সালে মরক্কোর হয়ে আন্তর্জাতিক পর্যায়ে অভিষেক করেছেন; মরক্কোর জার্সি গায়ে তিনি এপর্যন্ত ৪ ম্যাচে ১টি গোল করেছেন।
ইলিয়াস বিন সাগির ২০০৫ সালের ১৬ই ফেব্রুয়ারি তারিখে ফ্রান্সের গাসেঁ-এ জন্মগ্রহণ করেছেন এবং সেখানেই তার শৈশব অতিবাহিত করেছেন।
সাগির ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯ এবং মরক্কো অনূর্ধ্ব-২৩ দলের হয়ে খেলার মাধ্যমে ফ্রান্স এবং মরক্কোর প্রতিনিধিত্ব করেছেন। ২০২১ সালের ২৬শে অক্টোবর তারিখে তিনি মলদোভা অনূর্ধ্ব-১৭ দলের বিরুদ্ধে ম্যাচে ফ্রান্স অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। সাগির ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।
সুফিয়ান রহিমি

সুফিয়ান রহিমি (; জন্ম: ২ জুন ১৯৯৬) হলেন একজন মরক্কী পেশাদার ফুটবল খেলোয়াড়। তিনি বর্তমানে আমিরাতি ক্লাব আল আইন এবং মরক্কো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।
২০২৪ সালে, রহিমি মরক্কো অনূর্ধ্ব-২৩ দলের হয়ে মরক্কোর বয়সভিত্তিক পর্যায়ে অভিষেক করেছিলেন। এরপূর্বে ২০২১ সালে তিনি মরক্কোর হয়ে আন্তর্জাতিক পর্যায়ে অভিষেক করেছেন; মরক্কোর জার্সি গায়ে তিনি এপর্যন্ত ১০ ম্যাচে ১টি গোল করেছেন।
সুফিয়ান রহিমি ১৯৯৬ সালের ২রা জুন তারিখে মরক্কোর কাসাব্লাঙ্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।
রহিমি মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২৪ সালের ২৪শে জুলাই তারিখে তিনি আর্জেন্টিনা অনূর্ধ্ব-২৩ দলের বিরুদ্ধে ম্যাচে মরক্কো অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। রহিমি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।
ইলিয়াস আখুমাশ

ইলিয়াস আখুমাশ শাক্কুর (; জন্ম: ১৬ এপ্রিল ২০০৪; ইলিয়াস আখুমাশ নামে সুপরিচিত) হলেন একজন স্পেনীয়–মরক্কী পেশাদার ফুটবল খেলোয়াড়। তিনি বর্তমানে স্পেনীয় ক্লাব ভিয়ারিয়াল এবং মরক্কো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেলেন।
২০১৮ সালে, আখুমাশ মরক্কো অনূর্ধ্ব-১৫ দলের হয়ে মরক্কোর বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত স্পেন এবং মরক্কোর বয়সভিত্তিক দলের হয়ে খেলার পর, তিনি ২০২৪ সালে মরক্কোর হয়ে আন্তর্জাতিক পর্যায়ে অভিষেক করেছেন; মরক্কোর জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
ইলিয়াস আখুমাশ শাক্কুর ২০০৪ সালের ১৬ই এপ্রিল তারিখে স্পেনের এলস ওস্তালেতস দে পিয়েরোলায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আখুমাশ মরক্কো অনূর্ধ্ব-১৫, স্পেন অনূর্ধ্ব-১৫, স্পেন অনূর্ধ্ব-১৬, স্পেন অনূর্ধ্ব-১৮, স্পেন অনূর্ধ্ব-১৯, স্পেন অনূর্ধ্ব-২১ এবং মরক্কো অনূর্ধ্ব-২৩ দলের হয়ে খেলার মাধ্যমে স্পেন এবং মরক্কোর প্রতিনিধিত্ব করেছেন। ২০১৮ সালের ৩রা নভেম্বর তারিখে তিনি মরক্কো অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। আখুমাশ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।
জাকারিয়া আল উয়াহদি

জাকারিয়া আল উয়াহদি (; জন্ম: ৩১ ডিসেম্বর ২০০১) হলেন একজন বেলজীয়–মরক্কী পেশাদার ফুটবল খেলোয়াড়। তিনি বর্তমানে বেলজীয় ক্লাব খেংক এবং মরক্কো জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।
২০২৩ সালে, উয়াহদি মরক্কো অনূর্ধ্ব-২৩ দলের হয়ে মরক্কোর বয়সভিত্তিক পর্যায়ে অভিষেক করেছেন।
জাকারিয়া আল উয়াহদি ২০০১ সালের ৩১শে ডিসেম্বর তারিখে বেলজিয়ামের হোবোকেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
উয়াহদি মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২৩ সালের ২২শে মার্চ তারিখে তিনি কোত দিভোয়ার অনূর্ধ্ব-২৩ দলের বিরুদ্ধে ম্যাচে মরক্কো অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। উয়াহদি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।
রশিদ গানিমি

রশিদ গানিমি (; জন্ম: ২৫ এপ্রিল ২০০১) হলেন একজন মরক্কী পেশাদার ফুটবল খেলোয়াড়। তিনি বর্তমানে মরক্কী ক্লাব ফাতহ এবং মরক্কো জাতীয় অনূর্ধ্ব-২৩ দলের হয়ে গোলরক্ষক হিসেবে খেলেন।
২০২৪ সালে, গানিমি মরক্কো অনূর্ধ্ব-২৩ দলের হয়ে মরক্কোর বয়সভিত্তিক পর্যায়ে অভিষেক করেছেন।
রশিদ গানিমি ২০০১ সালের ২৫শে এপ্রিল তারিখে মরক্কোর খুরিবগায় জন্মগ্রহণ করেছেন এবং সেখানেই তার শৈশব অতিবাহিত করেছেন।
গানিমি মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২৪ সালের ২৬শে মার্চ তারিখে তিনি ওয়েলস অনূর্ধ্ব-২১ দলের বিরুদ্ধে ম্যাচে মরক্কো অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। গানিমি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।
ইয়াসিন কিশতা

ইয়াসিন কিশতা (; জন্ম: ২৫ ফেব্রুয়ারি ২০০২) হলেন একজন ফরাসি–মরক্কী পেশাদার ফুটবল খেলোয়াড়। তিনি বর্তমানে ফরাসি ক্লাব ল্য আভ্র এবং মরক্কো জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
২০১৯ সালে, কিশতা মরক্কো অনূর্ধ্ব-১৭ দলের হয়ে মরক্কোর বয়সভিত্তিক পর্যায়ে অভিষেক করেছেন।
ইয়াসিন কিশতা ২০০২ সালের ২৫শে ফেব্রুয়ারি তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন।
কিশতা মরক্কো অনূর্ধ্ব-১৭ এবং মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০১৯ সালের ১৫ই এপ্রিল তারিখে তিনি সেনেগাল অনূর্ধ্ব-১৭ দলের বিরুদ্ধে ম্যাচে মরক্কো অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। কিশতা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।
উসামা তারগালিন

উসামা তারগালিন (; জন্ম: ২০ মে ২০০২) হলেন একজন মরক্কী পেশাদার ফুটবল খেলোয়াড়। তিনি বর্তমানে ফরাসি ক্লাব ল্য আভ্র এবং মরক্কো জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।
২০১৯ সালে, তারগালিন মরক্কো অনূর্ধ্ব-১৭ দলের হয়ে মরক্কোর বয়সভিত্তিক পর্যায়ে অভিষেক করেছেন।
উসামা তারগালিন ২০০২ সালের ২০শে মে তারিখে মরক্কোর সিদি বালিউতে জন্মগ্রহণ করেছেন এবং সেখানেই তার শৈশব অতিবাহিত করেছেন।
তারগালিন মরক্কো অনূর্ধ্ব-১৭, মরক্কো অনূর্ধ্ব-২০ এবং মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০১৯ সালের ১৫ই এপ্রিল তারিখে তিনি সেনেগাল অনূর্ধ্ব-১৭ দলের বিরুদ্ধে ম্যাচে মরক্কো অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। তারগালিন ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।
আল মাহদি মাউহুব

আল মাহদি মাউহুব (; জন্ম: ৫ জুন ২০০৩) হলেন একজন মরক্কী পেশাদার ফুটবল খেলোয়াড়। তিনি বর্তমানে মরক্কী ক্লাব রাজা এবং মরক্কো জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।
২০১৯ সালে, মাউহুব মরক্কো অনূর্ধ্ব-১৭ দলের হয়ে মরক্কোর বয়সভিত্তিক পর্যায়ে অভিষেক করেছেন।
আল মাহদি মাউহুব ২০০৩ সালের ৫ই জুন তারিখে মরক্কোর কাসাব্লাঙ্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।
মাউহুব মরক্কো অনূর্ধ্ব-১৭, মরক্কো অনূর্ধ্ব-২০ এবং মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০১৯ সালের ২১শে এপ্রিল তারিখে তিনি গিনি অনূর্ধ্ব-১৭ দলের বিরুদ্ধে ম্যাচে মরক্কো অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। মাউহুব ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।
উসামা আল আজ্জুজি

উসামা আল আজ্জুজি (; জন্ম: ২৯ মে ২০০১) হলেন একজন ওলন্দাজ–মরক্কী পেশাদার ফুটবল খেলোয়াড়। তিনি বর্তমানে ইতালীয় ক্লাব বোলোনিয়া এবং মরক্কো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
২০২৩ সালে, আজ্জুজি মরক্কো অনূর্ধ্ব-২৩ দলের হয়ে মরক্কোর বয়সভিত্তিক পর্যায়ে অভিষেক করেছিলেন। প্রায় এক বছর যাবত মরক্কোর বয়সভিত্তিক দলের হয়ে খেলার পর, তিনি ২০২৩ সালে মরক্কোর হয়ে আন্তর্জাতিক পর্যায়ে অভিষেক করেছেন; মরক্কোর জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
উসামা আল আজ্জুজি ২০০১ সালের ২৯শে মে তারিখে নেদারল্যান্ডসের ভেনেন্ডালে জন্মগ্রহণ করেছেন এবং সেখানেই তার শৈশব অতিবাহিত করেছেন।
আজ্জুজি মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২৩ সালের ২২শে মার্চ তারিখে তিনি কোত দিভোয়ার অনূর্ধ্ব-২৩ দলের বিরুদ্ধে ম্যাচে মরক্কো অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। আজ্জুজি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।
আমির রিচার্ডসন

মাইকেল আমির জুনিয়র রিচার্ডসন (; জন্ম: ২৪ জানুয়ারি ২০০২; আমির রিচার্ডসন নামে সুপরিচিত) হলেন একজন ফরাসি–মরক্কী পেশাদার ফুটবল খেলোয়াড়। তিনি বর্তমানে ফরাসি ক্লাব রেঁস এবং মরক্কো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
২০২১ সালে, রিচার্ডসন ফ্রান্স অনূর্ধ্ব-২০ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় এক বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২৩ সালে মরক্কোর হয়ে আন্তর্জাতিক পর্যায়ে অভিষেক করেছেন; মরক্কোর জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।
মাইকেল আমির জুনিয়র রিচার্ডসন ২০০২ সালের ২৪শে জানুয়ারি তারিখে ফ্রান্সের নিসে জন্মগ্রহণ করেছেন এবং সেখানেই তার শৈশব অতিবাহিত করেছেন।
রিচার্ডসন ফ্রান্স অনূর্ধ্ব-২০ এবং মরক্কো অনূর্ধ্ব-২৩ দলের হয়ে খেলার মাধ্যমে ফ্রান্স এবং মরক্কোর প্রতিনিধিত্ব করেছেন। ২০২১ সালের ১১ই নভেম্বর তারিখে তিনি জার্মানি অনূর্ধ্ব-২০ দলের বিরুদ্ধে ম্যাচে ফ্রান্স অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। রিচার্ডসন ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।